**8522 Nemesgörzsöny, Széchenyi u. 10.**

**ikt.szám:…….../2023.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2023. augusztus 14 -i nyilvános üléséről, mely 10 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Csuka Géza alpolgármester

Buzás Sándor

Dombó Lászlóné

Keresztes Lajos

Távol van: -

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**31/2023.(VIII.14.) önkormányzati határozat**

Nemesgörzsöny Község Önkormányzatának képviselő-testülete 2023. augusztus 14-i ülésének napirendjét az alábbiak szerint határozza meg:

1. Nemesgörzsönyi Református Egyházközség kérelme a Vargha Gyula Református Óvoda és Iskola tulajdonjogának átvételére

Előadó: polgármester

1. Vegyes ügyek

Előadó: polgármester

**Napirendek tárgyalása**

**1)Nemesgörzsönyi Református Egyházközség kérelme a Vargha Gyula Református Óvoda és Iskola tulajdonjogának átvételére**

**Előadó: polgármester**

Tatai László polgármester ismerteti az előterjesztést. Elmondja hogy az iskola a kérelmet időben benyújtotta. Ez esetben a jogszabály alapján át kell adni az ingatlant addig, amíg az egyház oktatási tevékenységet folytat az ingatlanban.

Buzás Sándor képviselő kéri, hogy név szerint szavazás legyen. Ha a későbbiekben valaki visszanézi, tudja, hogy ki akarja, ki nem. Arra tette fel az esküt, hogy az önkormányzat vagyonát megvédi, és az átadással nem ért egyet. A falu a testületet fogja hibáztatni.

Novák Edit aljegyző elmondja, hogy az átadás csak az oktatási tevékenység idejére szól.

Buzás Sándor képviselő elmondja, ha tánciskolát csinál, akkor az is iskola, és akkor sem adja vissza.

Novák Edit aljegyző elmondja, hogy az egyháznak nem érdeke egy funkció nélküli épületet fenntartani.

Keresztes Lajos képviselő elmondja, hogy ő sem ért egyet azzal, hogy az egyházközség elvegye az épületet.

Buzás Sándor képviselő megkérdezi, hogy ha a törvény szerint kötelező, akkor miért kell dönteni?

Novák Edit aljegyző elmondja, hogy a tulajdon átruházásáról szóló szerződést a polgármesternek kell aláírni, és ezt Képviselő-testületi felhatalmazás nélkül nem teheti meg. A Képviselő-testületet a törvény kötelezi az átadásra.

Tatai László polgármester kéri, hogy szavazzanak az indítványról.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**32/2023. (VIII.14.) önkormányzati határozat**

Nemesgörzsöny Község Önkormányzati Képviselő-testülete úgy döntött, hogy az 1. napirendi pontot kapcsán név szerinti szavazással hozza meg döntését.

Felelős: polgármester

Határidő: azonnal

Novák Edit aljegyző elmondja, hogy az SZMSZ 23§ (6) bekezdése értelmében névsorban szólítja a testületet, és igen, nem, tartózkodom nyilatkozattal döntenek:

Buzás Sándor képviselő: Nem

Csuka Géza alpolgármester: Tartózkodom

Dombó Lászlóné képviselő: Tartózkodom

Keresztes Lajos képviselő: Nem

Tatai László polgármester: Tartózkodom

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 2 ellenszavazat, 3 tartózkodás, igen szavazat nélkül a következő határozatot hozta:

**33/2023. (VIII.14.) önkormányzati határozat**

Nemesgörzsöny Község Önkormányzati Képviselő-testülete az előterjeszztésben foglalt határozati javaslatot nem fogadta el, mivel a tartózkodás a „nem” szavazatokkal egybeszámításra került.

Felelős: polgármester

Határidő: azonnal

**2)Vegyes ügyek**

**Előadó: polgármester**

Tatai László polgármester ismerteti a 2024-2038 időszakra vonatkozó Bakonykarszt Zrt. által elkészített Gördülő Fejlesztési Tervet. Elfogadásra javasolja azzal a kitétellel, hogy a FI-2014-1204 Nemesgörzsöny 1. és 3. (1/A) sz. kút vízbázis, védőterületek, védőidomok kialakítása megnevezésű beruházásra tervezett 100%-ban ellátásért felelősök általi forrásbiztosításra fedezet hiányában nincs lehetőség.

Javasolja ennek kivételével a GDF elfogadását.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**34/2023. (VIII.14.) önkormányzati határozat**

Nemesgörzsöny község önkormányzatának képviselőtestülete úgy döntött, hogy 26. sorszámú 11-05652-1-002-00-04 MEKH kóddal rendelkező Nemesgörzsöny ivóvízellátó víziközmű-rendszer vonatkozásában meghatalmazás alapján a Bakonykarszt Zrt. által elkészített 2024-2028. időszakra szóló Gördülő Fejlesztési Tervet az alábbi kitétellel elfogadja:

FI-2014-1204 Nemesgörzsöny 1. és 3. (1/A) sz. kút vízbázis, védőterületek, védőidomok kialakítása megnevezésű beruházásra tervezett 100% ellátásért felelős által biztosított forrás nem áll rendelkezésre, ezért külső forrást tervezését javasolja.

Határidő: 2023.08.31.

Felelős: Polgármester

Tatai László polgármester elmondja, hogy a Nemesgörzsönyi Sportegyesület részére a költségvetésben szereplő 150 ezer Ft támogatás nyújtását javasolja.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**35/2023. (VIII.14.) önkormányzati határozat**

Nemesgörzsöny község önkormányzatának képviselőtestülete úgy döntött, hogy a Nemesgörzsönyi Sportegyesület (8522 Nemesgörzsöny, Széchenyi u. 10.) részére 150.000.- Ft vissza nem térítendő támogatást nyújt a 2023. évi költségvetése terhére.

Felelős: polgármester

Határidő: azonnal

Megkérdezi van-e valakinek még kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. augusztus 14-i nyilvános ülést 11 óra 20 perckor berekeszti.

K.m.f.

Tatai László Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző